આ બાબતમાં ગુજરાતના સ્વતંત્ર પક્ષના આગેવાન ભાઈકાકાએ દાખલો બેસાડવાની કોશિશ કરેલી અને કોંગ્રેસ સાથે જોડાયેલા સ્પીકર પાલેજવાળા અપક્ષ ચૂંટણી લડે તો તેમને ચૂંટાવી લાવવાની અને સ્પીકર બનાવવાની જવાબદારી પોતે સ્વીકારશે તેવી કબૂલાત આપેલી. ગુજરાત અને ભારતનું એ કમનસીબ છે કે તેમની આ દરખાસ્ત સ્વીકારવામાં ન આવી અને આપણા તમામ સ્પીકરો, અધ્યક્ષો, રાજકીય આગેવાનો હોવાથી તેમનું માન જળવાતું નથી. સન્માન મળતું નથી, મેળવવું પડે છે. સન્માનને લાયક બનવું પડે છે. માનનીય કહેવાથી કોઈ માનને લાયક બનતું નથી.